Napirend előtt: 2. szám

**E L Ő T E R J E S Z T É S**

***a Képviselő-testület 2017. április 27-ei rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

**Készítette:** …………………………….

Molnárné dr. Szabados Judit

Jegyzői jogi referens

**Egyeztetve:** ……………………………..

Dankó Virág

Alpolgármester

**Látta:**  ……………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
271/2014.(IX.23.) képviselő-testületi határozata**

A Képviselő-testület

úgy dönt, hogy Budapest Főváros II. Kerületi Önkormányzat a lakásbérleti szerződés megkötésétől **2019. október 31.** napjáig tartó határozott időre **bérbe adja Lukács Attiláné részére** a 12867/0/A/6 helyrajzi szám alatt nyilvántartott, **Budapest II.** **kerület** **Keleti Károly utca 21. földszint 2/a.** szám alatti, 1 szobás, komfortos, 27 m2 alapterületű **lakást** azzal a feltétellel, hogy Lukács Attiláné díjtartozását a lakásbérleti szerződés megkötéséig rendezi.

Lukács Attiláné köteles továbbá a lakásbérleti szerződés megkötéséig hatósági bizonyítvánnyal igazolni, hogy a lakásban vele együtt lakó gyermeke, Lukács Attila nem rendelkezik ingatlan tulajdonjogával, illetve haszonélvezeti jogával.

A Képviselő-testület továbbá úgy dönt, amennyiben Lukács Attiláné a hatósági bizonyítványt a lakásbérleti szerződés megkötéséig nem nyújtja be, vagy a hatósági bizonyítvány szerint gyermeke ingatlan tulajdonjogával, vagy haszonélvezeti jogával rendelkezik, illetve ha a lakásbérleti szerződést a jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, és abból sem jogok, sem kötelezettségek nem keletkeznek, és Budapest Főváros II. Kerületi Önkormányzat peres eljárást kezdeményez Lukács Attiláné és a vele együtt a lakásban élő személyekkel szemben a lakás kiürítése és az esetlegesen fennálló használati díjhátralék és járulékai megfizetése iránt.

Lukács Attiláné az Önkormányzat tulajdonában álló lakások béréről szóló 51/1995. (XII.18.) önkormányzati rendelet 3/A. § (1)-(2) bekezdései szerint szociális helyzet alapján történő bérleti díj fizetésére jogosult.

**Felelős:** polgármester

**Határidő:** 2014. december 31.

(18 képviselő van jelen, 18 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda vezetője

**Végrehajtás**: Lukács Attiláné jogcím nélküli lakáshasználó lakásbérleti díjtartozását nem rendezte, a lakásbérleti szerződést határidőben nem kötötte meg. A Vagyonhasznosítási és Ingatlan-nyilvántartási Iroda a peres eljárás kilátásba helyezése mellett több alkalommal felszólította Lukács Attilánét az egyeztetésre, valamint a szükséges iratok benyújtására, amelynek Lukács Attiláné csak részben tett eleget, valamint hátraléka – tekintettel arra, hogy a lakás használati díja a jogcím nélküli használat időtartama miatt a négyszeresére emelkedett – tovább növekedett. A jogcím nélküli lakáshasználat megszüntetése érdekében Lukács Attilánét írásban véghatáridő tűzése mellett ismét felszólítjuk a szükséges iratok benyújtására, valamint a tartozás rendezésére, majd az ügyet a Képviselő-testület elé terjesztjük.

Kérem a határozat végrehajtási határidejének meghosszabbítását 2017. december 31. napjáig.

**Budapest Főváros II. ker. Önkormányzat****237/2016.(VI.16.) képviselő-testületi határozata**

A Képviselő-testület

a Fox Consulting Kft. (1139 Budapest, XIII. kerület Rozsnyai utca 11.) által a 1022 Budapest, II. kerület Törökvész út 26-28. és Bég utca 3-5. (hrsz.: 12620/4) alatti ingatlant érintő homlokzat megváltoztatása, cégtábla és cégér elhelyezése és rendeltetés megváltoztatása ügyében a 2016. április 28-án kelt, **XXIV-346/2016 határozattal** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2016. június 24.

(17 képviselő van jelen, 17 igen, egyhangú)

**A határozat végrehajtását végzi:** Főépítész

**Végrehajtás:** A határozat mellékletét képező önkormányzati hatósági határozatot, ami szerint a Képviselő-testület a Polgármester XXIV-346/2016 határozatát helybenhagyja, 2016. június 22-én megküldtük a fellebbező Fox Consulting Kftügyfélnek. A Fővárosi Közigazgatási és Munkaügyi Bíróság a XXIV-346-2/2016 számú határozatának végrehajtását – az elsőfokú határozatra is kiterjedően – a per jogerős befejezéséig felfüggesztette, a per jelenleg is folyamatban van.

Kérem a határozat végrehajtására adott határidő meghosszabbítását 2017. október 30. napjáig.

**Budapest Főváros II. ker. Önkormányzat****11/2017.(I.24.) képviselő-testületi határozata**

A Képviselő-testület

úgy dönt, hogy a II. Kerületi Önkormányzat fenntartásában működő óvodák engedélyezett létszámkeretét 2017. január 1-től - a határozat melléklete 3. oszlopa szerint -, a 2017/2018. nevelési évre pedig – a határozat melléklete 4. oszlopa szerint - állapítja meg és a létszámkeret biztosításához szükséges forrást a költségvetésében biztosítja.

Felkéri a Polgármestert, hogy a határozat végrehajtása érdekében a szükséges intézkedést tegye meg.

**Felelős:** polgármester

**Határidő:** 2017. évi költségvetés elfogadása

(18 képviselő van jelen, 18 igen, egyhangú)

**A határozat végrehajtását végzi**: Művelődési Iroda vezetője

**Végrehajtás:** A határozatban elfogadott óvodai létszámkeretet az Önkormányzat 2017. évi költségvetése tartalmazza. Intézményeink a következő nevelési évet e szerint tervezik.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****32/2017.(II.23.) képviselő-testületi határozata**

Budapest Főváros II. Kerületi Önkormányzat Képviselő-testülete

úgy dönt, hogy a helyi nemzetiségi önkormányzatokkal jelen határozat melléklete szerinti „Együttműködési megállapodást” megköti.

Felhatalmazza a Polgármestert az Együttműködési megállapodás aláírására.

**Felelős:**  Polgármester

**Határidő:** 2017. február 28.

(20 képviselő van jelen, 20 igen, egyhangú)

**A határozat végrehajtását végzi**: Pénzügyi Iroda vezető helyettese

**Végrehajtás:** A határozat melléklete szerinti „Együttműködési megállapodást” a kerületünkben működő mind a tizenegy helyi nemzetiségi önkormányzat megkötötte az Önkormányzattal, a megállapodások aláírása mindkét fél részéről 2017. február 28-i dátummal megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****34/2017.(II.23.) képviselő-testületi határozata**

A Képviselő-testület,

úgy dönt, hogy a II. Kerületi Városfejlesztő és Beruházás-szervező Zártközűen Működő Részvénytársasággal a bölcsődék és a köznevelési intézmények közétkeztetési feladatainak lebonyolításával és adminisztrációjával kapcsolatos feladatok ellátására – a határozat melléklete szerinti tartalommal – 2017. január 1-jétől határozatlan időre szóló megbízási szerződést megköti.

Felkéri a Polgármestert a megbízási szerződés aláírására.

**Felelős**: Polgármester

**Határidő**: 2017. március 15.

(20 képviselő van jelen, 20 igen, egyhangú)

**A határozat végrehajtását végzi**: Művelődési Iroda vezetője

**Végrehajtás:** A II. Kerületi Városfejlesztő és Beruházás-szervező Zártkörűen Működő Részvénytársasággal a bölcsődék és a köznevelési intézmények közétkeztetési feladatainak lebonyolításával és adminisztrációjával kapcsolatos feladatok ellátására 2017. január 1-jétől határozatlan időre szóló megbízási szerződést a szerződő felek 2017. március 21-én aláírták.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****35/2017.(II.23.) képviselő-testületi határozata**

A Képviselő-testület,

úgy dönt, hogy a Budapest Főváros II. Kerületi Önkormányzat az Önkormányzat megbízó és a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.:01-10-046405; adószáma: 14821888-2-41; képviseli: dr. Tas Krisztián vezérigazgató) megbízott között 2012. június 1. napján létrejött és 2012. június 26. napján, majd 2015. május 28. napján módosított Megbízási szerződést a jelen határozat melléklete szerint módosítja, egyúttal felhatalmazza Dr. Láng Zsolt polgármestert a szerződés módosítás aláírására.

**Felelős:** Polgármester

**Határidő:** 30 nap

(20 képviselő van jelen, 20 igen, egyhangú)

**A határozat végrehajtását végzi**: Vagyonhasznosítási és Ingatlan-nyilvántartási Iroda vezetője

**Végrehajtás:** A Budapest Főváros II. Kerületi Önkormányzat megbízó és a II. Kerületi Városfejlesztő és Beruházás-szervező Zrt. megbízott között a 2012. június 1. napján létrejött és 2012. június 26. napján, majd 2015. május 28. napján módosított Megbízási szerződés 3. sz. módosítása 2017. március 9. napján aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****37/2017.(II.23.) képviselő-testületi határozata**

A Képviselő-testület,

mint a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41;) alapítója alapítói határozattal úgy dönt, hogy a Társaság vezérigazgatója, Dr. Tas Krisztián díjazását 2017. január 1. napjától az alábbiak szerint állapítja meg.

A vezérigazgató személyi alapbére havi bruttó 690.000,- Ft.

A vezérigazgató prémiumban részesíthető, ha az alapító által előre kitűzött célfeladatokat teljesítette. Az eseti prémium mértéke az alapító által meghatározott célfeladatokhoz kötötten üzleti évenként a legfeljebb a havi bruttó személyi alapbér négyszerese.

A vezérigazgató költségtérítés nélkül munkavégzési és magáncélú használatra szolgálati gépjármű és mobiltelefon használatára jogosult.

A vezérigazgató a Társaságnál bevezetett cafeteria rendszer keretein belül jogosult a cafeteria juttatások igénybevételére.

A Képviselő-testület felkéri a Polgármestert, hogy a II. Kerületi Városfejlesztő és Beruházás-szervező Zrt. vezérigazgatóját értesítse a szükséges intézkedések megtétele érdekében.

**Felelős:** Polgármester

**Határidő:** azonnal

(19 képviselő van jelen, 18 igen, 1 tartózkodás)

**A határozat végrehajtását végzi**: Jegyzői Titkárság vezetője

**Végrehajtás:** A Képviselő-testület határozatában foglalt feltételeknek megfelelő – egységes szerkezetbe foglalt – munkaszerződés 2017. február 23. napján mindkét fél által aláírásra került.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****40/2017.(II.23.) képviselő-testületi határozata**

A Képviselő-testület

úgy dönt, hogy a GYÓNI-MED Korlátolt Felelősségű Társaság (székhelye:1025 Budapest, Kavics utca 17. A. ép. fsz. 1., cégjegyzékszáma: 01-09-911557, adószáma: 14605945-1-41) képviselőjével, Dr. Gyóni Ágota Tünde háziorvossal a jelen határozat melléklete szerinti Feladat-ellátási szerződés módosítását megköti, praxisjog alapján végzett háziorvosi tevékenységre.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2017. március 31.

(20 képviselő van jelen, 20 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Gyóni Ágota háziorvos a praxisjog alapján végzett tevékenységre szóló Feladat-ellátási szerződés módosítását 2017. március 24-én aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****41/2017.(II.23.) képviselő-testületi határozata**

A Képviselő-testület

úgy dönt, hogy az **IZISZ 2000 Egészségügyi Szolgáltató Korlátolt Felelősségű Társaság** (székhelye: 1029 Budapest, Honfoglalás u. 43., cégjegyzékszáma: 01-09-665930, adószáma: 12310571-2-41) képviselőjével, Dr. Lukács István háziorvossal a jelen határozat melléklete szerinti Feladat-ellátási szerződés módosítását megköti, praxisjog alapján végzett háziorvosi tevékenységre.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő**: 2017. március 31.

(20 képviselő van jelen, 20 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Lukács István háziorvos a praxisjog alapján végzett tevékenységre szóló Feladat-ellátási szerződés módosítását 2017. március 16-án aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****43/2017.(II.23.) képviselő-testületi határozata**

A Képviselő-testület

úgy dönt, hogy a II. kerület közigazgatási területén lévő háziorvosi körzetek megállapításáról szóló 13/2003.(IV.23.) önkormányzati rendelet 1. mellékletében meghatározott

42-es számú, felnőtteket ellátó háziorvosi körzet ellátására a NOGEDO-MED Egészségügyi Szolgáltató Betéti Társasággal (székhelye: 2083 Solymár, Rákóczi utca 20/A., cégjegyzékszáma: 13-06-059578, adószáma: 22380685-1-13, képviseletében eljár: Flanek Angéla – születetési név: Takács Angéla – ügyvezető) 2017. június 1. napjától 2022. május 31. napjáig tartó határozott időtartamra, a határozat mellékletében szereplő Feladat-ellátási szerződést praxisjog alapján végzett tevékenységre megköti.

A Képviselő-testület felkéri a polgármestert a szükséges intézkedések megtételére.

**Felelős**: polgármester

**Határidő:** 2017. március 31.

(19 képviselő van jelen, 19 igen, egyhangú)

**A határozat végrehajtását végzi**: Alapellátásért felelős koordinátor

**Végrehajtás:** Dr. Takács Angélaháziorvos a praxisjog alapján végzett tevékenységre szóló Feladat-ellátási szerződését 2017. március 20-án aláírta.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
54/2017.(II.23.) képviselő-testületi határozata**

A Képviselő-testület

a Kovács László (címe: 9200 Mosonmagyaróvár, Zrínyi u. 51.) által a 1025 Budapest, II. kerület Szeréna út 6-8. I/4. (hrsz.: 15008/4/A/7) alatti ingatlannal kapcsolatos **légkondicionáló berendezés kültéri egységének elhelyezése ügyében** a 2016. december 20-án kelt, **XXIV-724-2/2016 határozattal** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős**: Polgármester

**Határidő**: 2017. március 3.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület XXIV-724-2/2016. számú elsőfokú határozatot helybenhagyó döntését 2017. március 2-án megküldtük a fellebbező Kovács László részére.

A postai küldemény 2017. március 28-án „nem kereste” jelzéssel érkezett vissza a Hivatalba. Ennek értelmében a döntés 2017. március 23-án (a második kiértesítést követő ötödik munkanapon) jogerőre emelkedett.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat****55/2017.(II.23.) képviselő-testületi határozata**

A Képviselő-testület

a REKLÁMTÉR Szolgáltató Kft. (címe: 1063 Budapest, Szinyei Merse Pál utca 21. I/5.) által a 1027 Budapest, II. kerület Margit krt. 1. (hrsz.: 13468) alatti ingatlannal kapcsolatos **reklámháló elhelyezése ügyében** a 2017. január 05-én kelt, **XXIV-5/2017 végzéssel** szemben benyújtott fellebbezéséről jelen határozat melléklete szerint dönt.

A Képviselő-testület felkéri a Polgármestert a szükséges intézkedések megtételére.

**Felelős:** Polgármester

**Határidő**: 2017. március 3.

(20 képviselő van jelen, 20 igen, egyhangú)

**A határozat végrehajtását végzi**: Főépítész

**Végrehajtás:** A Képviselő-testület XXIV-5/2017. számú elsőfokú végzést helybenhagyó döntését 2017. március 2-án megküldtük a fellebbező REKLÁMTÉR Szolgáltató Kft. részére. A döntés 2017. március 7-én átvették, a döntés a közléssel jogerős.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
63/2017.(III.23.) képviselő-testületi határozata**

A Képviselő-testület

úgy dönt, hogy a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázaton a II. Kerületi Kulturális Közhasznú Nonprofit Kft (II., Marczibányi tér 5/a.) és a Hidegkúti Családi Iránytű Egyesület (II., Kevélyhegyi u. 4.) bevonásával részt vesz.

**Felelős:** polgármester

**Határidő:** 2017. március 31.

(19 képviselő van jelen, 19 igen, egyhangú)

**Budapest Főváros II. ker. Önkormányzat  
64/2017.(III.23.) képviselő-testületi határozata**

A Képviselő-testület

felhatalmazza a Polgármestert a HungaroControl Magyar Légiforgalmi Szolgálat Zártkörűen Működő Részvénytársaság Társadalmi Felelősségvállalási Program keretében meghirdetett pályázatok és – a határozat melléklete szerint tartalommal - az „Előzetes kötelezettségvállalás a támogatási összeg visszafizetésére” nyilatkozatok aláírására.

**Felelős:** polgármester

**Határidő:** 2017. március 31.

(19 képviselő van jelen, 19 igen, egyhangú)

**A 63-64. sz. határozatok végrehajtását végzi**: Művelődési Iroda vezetője

**Végrehajtás:** A Képviselő-testületi döntésben szereplő pályázatokat 2017. március 28-án benyújtottuk, ezáltal a határozatok végrehajtása megtörtént. Az eredményhirdetés 2017. április 28. napjáig várható.

Kérem a határozatok végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

11; 32; 34; 35; 37; 40; 41; 43; 54; 55; 63; 64/**2017.** határozatok végrehajtásáról szóló beszámolót elfogadja.

A 271/2014.(IX.23.) határozat végrehajtási idejét 2017. december 31. napjáig,

237/2016.(VI.16.) határozat végrehajtási idejét 2017. október 30. napjáig

meghosszabbítja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2017. április 12.

**Dr. Láng Zsolt**

**Polgármester**